CELEX: 62009TA0088
Language: da
Date: 2011-11-08 00:00:00
Title: Sag T-88/09: Rettens dom af 8. november 2011 — Idromacchine m.fl. mod Kommissionen (Erstatning uden for kontrakt — statsstøtte — Kommissionens beslutning om at indlede den formelle undersøgelsesprocedure — skadevoldende oplysninger om et udenforstående selskab — tilstrækkeligt kvalificeret tilsidesættelse af en bestemmelse, som tillægger borgerne rettigheder — tjenstlig tavshedspligt — ikke-økonomisk skade — økonomisk skade — årsagsforbindelse — mora- og udligningsrenter)

17.12.2011   
            
            
               DA
            
            
               Den Europæiske Unions Tidende
            
            
               C 370/23
            
         Rettens dom af 8. november 2011 — Idromacchine m.fl. mod Kommissionen
   (Sag T-88/09) (1)
   
   (Erstatning uden for kontrakt - statsstøtte - Kommissionens beslutning om at indlede den formelle undersøgelsesprocedure - skadevoldende oplysninger om et udenforstående selskab - tilstrækkeligt kvalificeret tilsidesættelse af en bestemmelse, som tillægger borgerne rettigheder - tjenstlig tavshedspligt - ikke-økonomisk skade - økonomisk skade - årsagsforbindelse - mora- og udligningsrenter)
   2011/C 370/37
   Processprog: italiensk
   
      Parter
   
   
      Sagsøgere: Idromacchine Srl (Porto Marghera, Italien), Alessandro Capuzzo (Mirano, Italien) og Roberto Capuzzo (Mogliano Veneto, Italien) (ved advokaterne W. Viscardini og G. Donà)
   
      Sagsøgt: Europa-Kommissionen (ved D. Grespan og E. Righini, som befuldmægtigede, bistået af advokat F. Ruggeri Laderchi)
   
      Sagens genstand
   
   Erstatningssøgsmål med henblik på udbedring af det tab, sagsøgerne angiveligt har lidt som følge af offentliggørelsen i Den Europæiske Unions Tidende af vildledende oplysninger, der bl.a. skader Idormacchines gode navn og rygte, i Kommissionens beslutning K(2002) 5426 endelig af 30. december 2004»Statsstøtte — Italien — statsstøtte N 586/2003, N 587/2003, N 589/2003 & C 48/2004 (ex N 595/2003) — forlængelse af leveringsfristen på tre år for et kemikalietankskib — opfordring til at fremsætte bemærkninger efter artikel 88, stk. 2, (EF)«.
   
      Konklusion
   
   
               1)
            
            
               Europa-Kommissionen betaler en erstatning på 20 000 EUR til Idromacchine Srl for den ikke-økonomiske skade, som dette selskab har lidt.
            
         
               2)
            
            
               Den erstatning, der udbetales til Idromacchine, forhøjes med udligningsrenter at regne fra offentliggørelsen den 18. februar 2005 af den anfægtede beslutning til afsigelsen af denne dom til den af Den Europæiske Centralbank (ECB) fastsatte sats for de vigtigste refinansieringstransaktioner, forhøjet med 2 procentpoint.
            
         
               3)
            
            
               Den erstatning, der udbetales til Idromacchine, forhøjes med morarenter fra afsigelsen af denne dom, indtil det fulde beløb for godtgørelsen er blevet betalt, på grundlag af den sats, som er fastsat af ECB for de vigtigste refinansieringstransaktioner, forhøjet med to procentpoint.
            
         
               4)
            
            
               I øvrigt frifindes Kommissionen.
            
         
               5)
            
            
               Kommissionen bærer sine egne omkostninger og betaler to-tredjedele af omkostningerne for Idromacchine og for Alessandro Capuzzo og Roberto Capuzzo, som bærer en tredjedel af deres egne omkostninger.
            
         
      (1)  EUT C 102 af 1.5.2009.